നിയമസഭ കയ്യാങ്കളി കേസ്: കക്ഷി ചേരണമെന്ന രമേശ് ചെന്നിത്തലയുടെ ഹര്ജിയില് വിധി 9 ന് തിരുവനന്തപുരം: നിയമസഭ കയ്യാങ്കളി കേസില് കക്ഷി ചേരണമെന്ന രമേശ് ചെന്നിത്തലയുടെയും അഭിഭാഷക പരിഷത്തിന്്റെയും ഹര്ജിയില് ഒമ്ബതിന് വിധി. തിരുവനന്തപുരം സിജെഎം കോടതിയാണ് വിധി പറയുക. കോടതി ഇന്ന് സിറ്റിങ് ഇല്ലാത്തതിനാലാണ് ഹര്ജി ഒന്പതിലേക്ക് മാറ്റിയത്. പ്രതികളുടെ വിടുതല് ഹര്ജികളില് തടസ്സ ഹര്ജിയുമായാണ് ചെന്നിത്തലയും അഭിഭാഷക പരിഷത്തും കോടതിയെ സമീപിച്ചത്. ബാര് കോഴ വിവാദം കത്തി നില്ക്കെയാണ് 2015 മാര്ച്ച് 13ന് സംസ്ഥാനത്തിന് നാണക്കേടുണ്ടാക്കിയ രാഷ്ട്രീയ കോലാഹലം നിയസമഭയില് അരങ്ങേറിയത്. അന്നത്തെ ധനമന്ത്രി കെ എം മാണിയുടെ ബജറ്റ് അവതരം തടസ്സപ്പെടുത്തിയ പ്രതിപക്ഷം സ്പീക്കറുടെ കസേരടയടക്കം മറിച്ചിടുകയായിരുന്നു. കേസില് ഇ പി ജയരാജന്, കെ ടി ജലീല്, വി ശിവന്കുട്ടി, കെ അജിത്ത് എന്നിവരടക്കം 6 ജനപ്രതിനിധികള്ക്കെതിരെയായിരുന്നു പൊതു മുതല് നശിപ്പിച്ചതടക്കമുള്ള വകുപ്പുകള് ചേര്ത്ത് കന്റോണ്മെന്റ് പോലീസ് കേസ് എടുക്കുകയും കുറ്റപത്രം സമര്പ്പിക്കുകയും ചെയ്തതത്. ഇടത് സര്ക്കാര് അധികാരത്തില് വന്നതിന് പിറകെയാണ് വി ശിവന് കുട്ടിയുടെ അപേക്ഷയില് കേസ് പിന്ലിക്കാന് സര്ക്കാര് ശ്രമം തുടങ്ങിയത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona